b'\n_START_ARTICLE_\nBla\xc5\xbe Lenger\n_START_SECTION_\n\xc5\xbdivotopis\n_START_PARAGRAPH_\nRodio se je u Dragancima 1919. godine. \xc5\xa0kolovao se u obli\xc5\xbenjim Podravskim Sesvetama. Od ranog se je djetinjstva usmjerio ka glazbi zahvalju\xc4\x87i ocu i materi \xc4\x8dija je ljubav prema glazbi mnogo utjecala na nj. Kad je odrastao, po\xc4\x8deo je svirati s mjesnim glazbenim sastavom Vla\xc5\xa1i\xc4\x8dkim. Prvo glazbalo koje je svirao bila je harmonika, a poslije je pre\xc5\xa1ao na bajs, koji je mogao pratiti njegov sna\xc5\xbeni glas. Poslije se pridru\xc5\xbeio skupini \xc5\xa0tefa Ivan\xc4\x8dana u Novom Virju, gdje je stekao dovoljno iskustva za osnovati svoj sastav. Nazvao ga je prema sebi, Lengeri. Svirali su na glazbenim festivalima, radiju i televiziji te snimali kazete i plo\xc4\x8de. Prva skladba koju su snimili je "Podravino moja mila", uslijedili su "Poto\xc4\x8di\xc4\x87 maleni", "Alaj je divan taj podravski kraj" i polka "Ru\xc5\xbea, ru\xc5\xbea".'